เริ่มจากเป็นตกขาวทั้งเดือนค่ะ แล้วมีเพศสัมพันธ์ตอนมีเพศสัมพันธ์ก็แสบๆ พอหลังจากนั้นก็เริ่มมีตกขาวคันที่อวัยวะเพศแล้วก็เริ่มฉี่บ่อยขึ้นและรู้สึกฉี่ขัดถ้ากินน้ำน้อย เวลาเบ่งฉี่เกือบสุดจะเจ็บๆ มีตกขาวเหม็นแต่ไม่มาก ไม่มีอาการปวดท้องน้อยค่ะ แต่ก่อนเวลาฉี่ชอบปล่อยให้อวัยวะเพศชื้น แต่ว่าเดี๋ยวนี้รักษาความสะอาดมากขึ้น ยังไม่กล้าไปหา อยากทราบว่าจะไปซื้อยาอะไรกินรักษาได้เบื้องต้นมั้ยคะ
สวัสดีค่ะ ตกขาวที่ทำให้เกิดอาการระคายเคืองบริเวณอวัยวะเพศ จัดเป็นตกขาวที่ผิดปกติ ซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการมีความอับชื้นบริเวณอวัยวะเพศ ก็จะส่งผลให้มีการติดเชื้อราได้ง่ายขึ้นอีกเช่นกันการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น ใช้ทิชชู่ซับทำความสะอาดอวัยวะเพศไม่ให้เปียกอับชื้น การรักษาควรได้ยาฆ่าเชื้อที่ตรงกับเชื้อที่เป็น จึงแนะนำพบสูตินรีแพทย์เพื่อตรวจภายในและนำตกขาวไปตรวจหาเชื้อก่อนค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ส่วนเรื่องปัสสสาวะบ่อยนั้น อาจจะคล้ายกับโรคในกลุ่มทางเดินปัสสาวะอักเสบซึ่งพบได้บ่อยในผู้หญิง เกิดจากการกลั้นปัสสาวะ ควรไปพบแพทย์ตรวจเช่นกัน โดยแพทย์อาจตรวจปัสสาวะเพื่อยืนยันและรับยาฆ่าเชื้อค่ะ